cyanic-selkie/wikianc huggingface dataset:
Տարմո Ռյույուտիլ
Մարզչական
Նրա գլխավորությանմբ Էստոնիայի հավաքականը Եվրո-2012-ի նախընտրանան փուլից անցել է որակավորման փուլ և մասնակցել եզրափակիչ փուլ անցմելու համար անցկացրած խաղերը ։ 2013 թվականի նոյեմբերին, նա լքել է Էստոնիայի  հավաքականը ալն բանից հետո, երբ Էստոնիայի ֆուտբոլային միուցյունը չի երկարացրել հրա հետ պայմանագրի ժամկետը ։ 2014 թվականի հունվարից գլխավորում է Տալլինի «Կալեվ»  ակումբը ,Սակայն, մարտի սկզբին, նա լքեց ակումբը, և տեղափոխվեց Ղազախստան :Սեպտեմբերի 5-ից գլխավորում է  Էստոնական  «Պիխյա-Տալլինի» ակումբի    ։
Արտաքին հղումներ
Կատեգորիա:Էստոնացի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի կիսապաշտպաններ
Ի՞նչն է տանջում Գիլբերտ Գրեյփին
Ի՞նչն է տանջում Գիլբերտ Գրեյփին, 1993 թվականի դրամա ֆիլմ, որի ռեժիսորն է Լեսի Հալսթրոմը, գլխավոր դերակատարներն են Ջոնի Դեփը, Ջուլիետ Լեվիսը, Դառլին Քեյթսը և Լեոնարդո ԴիԿապրիոն։ Ֆիլմը 24- ամյա Գիլբերտի (Դեփ) մասին է, ով աշխատում է խանութում և հոգ է տանում իր գեր մոր և մտավոր հետամնաց եղբոր մասին։ Փիթեր Հեդջիսը գրել է ֆիլմի սցենարը, որը վերցված է 1991 թվականին գրված նույնանուն նովելից։ Լեոնարդո ԴիԿապրիոն ստացել է իր առաջին օսկարի նոմինացիան, իր դերի համար։
Սյուժե
Առնիի 18-ամյակը նշելուց հետո Բոնին բարձրանում է աստիճաններով և պառկում է քնելու իր ամուսնու ինքնասպանությունից հետո առաջին անգամ։ Քիչ անց Առնին փորձում է արթնացնել նրան, սակայն գիտակցում է, որ նա մահացել է։ Երեխաները, չցանկանալով, որ իրենց մայրը դառնա քաղաքի ծաղրանքը, քանի որ նրա դիակը բեռնամբարձիչով են հանել տնից, դատարկում են տան ամբողջ ունեցվածքը և հրդեհում են տունը։ Մեկ տարի անց Գիլբերտը նկարագրում է, թե ինչ է պատահել իր ընտանիքի հետ մոր մահից հետո։
Արտադրություն
Ի՞նչն է տանջում Գիլբերտ Գրեյփին ֆիլմը նկարահանվել է Տեխաս նահանգի տարբեր քաղաքներում։ Նկարահանման հիմնական վայրերն էին Օստինը և Ֆլուգերվիլը, ինչպես նաև Մեյները, որտեղ գտնվում էր ջրամատակարարման աշտարակը ։
Ծանոթագրություններ
Կատեգորիա:1993 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Paramount Pictures ֆիլմեր Կատեգորիա:Ամերիկյան վեպերի էկրանավորումներ Կատեգորիա:1990-ականների դրամա ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆիլմեր հասունացման տարիքի մասին
Վովան անդրսարյան թագավորությունում
Վովան անդրսարյան թագավորությունում (Вовка в Тридевятом царстве), նկարված մուլտիպլիկացիոն ֆիլմ-հեքիաթ, որը նկարահանել է Բորիս Ստեպանցևը 1965 թվականին։
Սյուժե
Դպրոցական Վովան երազում է հեքիաթային կյանքի մասին։ «Պատարաստիր ինքդ» տեղեկատուի խորհուրդների օգնությամբ գրադարանավարուհին ստեղծում է նկարված մի տղայի` Վովայի նմանակին, և ուղարկում է հեքիաթների գրքերում գոյություն ունեցող Անդրսարյան թագավորություն։
Հեքիաթային թագավորը, որը ցանկապաը ներկել էր կապույտ գույնով, հրամայում է գլխատել Վովային մակաբուծության համար։ Ա. Պուշկինի «Հեքիաթ ձկնորսի և ձկան մասին» հեքիաթում Ոսկե ձկնիկը մեղադրում է նրան ալարկոտության համար և նետում է մյուս հեքիաթ, որտեղ պատանի Վասիլիսաների խնջույքն էր։ Վասիլիսաները ուղարկում են Վովային արահետով այնտեղ, որտեղ ապրում են Երկուսը փոքրիկ ակղիկից։ Նրանք պատրաստ էին կատարել ամեն մի ցանկություն, սակայն պարզվում է, որ այն ամենը, ինչ դու քո սեփական ձեռքերով չես անում, քեզ ուրախություն չի բերում (և հենց բառացի իմաստով)։ Հաջորդ հեքիաթի էջերում Վովկան հանդիպում է Վառարանին, որի մեջ նա փորձում է պատրաստել կարկանդակներ։ Սակայն Երկուսն արկղիկից չափազանց անշնորհք են` նրան օգնելու համար, և ոչինչ չի ստացվում։ Հասկանալով, որ առանց աշխատանքի ոչինչ չի ստացվի, գլխավոր հերոսը վերցնում է ատաղձագործական գործիքներ և ապացուցում, որ ինքը կարող է ինչ-որ բան անել՝ ծառից առանց կախարդանքի օգնության ծեր կնոջ համար տաշտ սարքելով։ Ծեր կինը բարձր է գնահատում նրան և խնդրում խրճիթ կառուցել։ Բայց Վովկան ասում է, որ ինքն առայժմ չգիտի, թե ինչպես դա անել, և նրանք նստում են «Պատրաստիր ինքդ» գրքում նայելու, թե «ինչպես են խրճիթ պատրաստում»։
Վերաթողարկում DVD ձևաչափով
Մուլտֆիլմը DVD ձևաչափով վերաթողարկվել է մուլտֆիլմերի «Ես չեմ ուզում դպրոց գնալ» հավաքածուում («Սոյուզմուլտֆիլմ») ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1965 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Կարճամետրաժ մուլտֆիլմեր
Պրեսիգ
Պրեսիգ  (Pressig), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 4123 մարդ է (2010 թվականի դեկտեմբերի 31–ի տվյալներով )։ Զբաղեցնում է 53,18 կմ² տարածք։ Պաշտոնական կոդ՝ 09 4 76 164։
Արտաքին հղումներ
Կատեգորիա:Գերմանիայի բնակավայրեր
Լսիր ինձ. չպատմված պատմություններ ատելությունից անդին
'''Լսիր ինձ. չպատմված պատմություններ ատելությունից անդին''', հայկական վավերագրական ֆիլմ, որը պատմում է Հայաստանում ԼԳԲՏ համայնքի մասին։ Lույս է տեսել 2016 թվականի հոկտեմբերին ։
Սյուժեն
2012 թվականին Երևանում DIY փաբի պայթյունից և բազմազանության երթի վրա հարձակումից հետո Հայաստանում ԼԳԲՏ համայնքի մասին քննարկումները մեծ թափ են ստացել և շարունակվում են մինչև այսօր։ Ինչպես նշված է ֆիլմի նկարագրության մեջ, «ԼԳԲՏ համայնքի դեմ ուղղված քննադատական ու ագրեսիվ խոսակցությունները շաղախեց ԼԳԲՏ մարդկանց դեմքերը, արգելափակեց հնարավորությունը հասկանալու, թե ովքեր են այդ մարդիկ, որոնց թշնամի են համարում ու որոնց նկատմամբ ծայրաստիճան ատելությամբ են լցված» ։
Ծանոթագրություններ
Կատեգորիա:2016 ֆիլմեր Կատեգորիա:Հայկական վավերագրական ֆիլմեր Կատեգորիա:Հայկական ֆիլմեր ԼԳԲՏ մասին
Բադրի Թոփուրիա
Բադրի Թոփուրիա ՝ կարելիացի նկարիչ, Կարելիայի Հանրապետության արվեստի վաստակավոր գործիչ։
Կենսագրություն
Սովորել է Փոթիի մանկական նկարչական դպրոցում։ Ավարտել է Ի. Նիկոլաձեի անվան արվեստի դպրոցը ապա սովորել է Թբիլիսիի պետական նկարչական ակադեմիայում։ Վրացի նկարիչ մերիմիության անդամ, ինչպես նաև ՅՈՒՆԵՍԿՕ-ի Միջազգային Նկարիչների Ֆեդեևրացիայի անդամ։ 1997 թվականից անդամակցում է Ռուսաստանի Դաշնության նկարիչների միությանը։ Կարելիայի Հանրապետության վաստակավոր նկարիչ։ 1994 թվականից ապրում էր Պետրոզավոդսկում։ Զբաղեցնում է Կարելիայի պետական մանկավարժական ակադեմիայի ավագ ուսուցչի պաշտոնը տեխնոլոգիայի և ձեռնարկատիրական գործունեության ֆակուլտետներում ։ 2004 թվականից արտահայտիչ արվեստի և դիզայնի ամբիոնի վարիչ։ 1980 թվականից ցուցահանդեսների մասնակից։ Ռուսական և միջազգային ցուցահանդեսների մասնակից։
Արտաքին հղումներ
Կատեգորիա:Վրացի նկարիչներ
Ռայխենբախ (Վերին Ֆրանկոնիա)
Ռայխենբախ  (Reichenbach), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 739 մարդ է (2010 թվականի դեկտեմբերի 31–ի տվյալներով )։ Զբաղեցնում է 8,65 կմ² տարածք։ Պաշտոնական կոդ՝ 09 4 76 166։
Ծանոթագրություններ
Կատեգորիա:Գերմանիայի բնակավայրեր
Վահագն Այվազյան
Վահագն Աղվանի Այվազյան, հայ ֆուտբոլիստ, Հայաստանի երիտասարդական հավաքականի և "Իմպուլս" ֆուտբոլային ակումբի կիսապաշտպան։
Վիճակագրություն
2012 թվականի հուլիսի 12-ի տվյալներով
Հայաստանի երիտասարդական հավաքական
Այժմ հանդես է գալիս Հայաստանի երիտասարդական հավաքականում։ Առաջին հանդիպումը հավաքականի կազմում անցկացրել է 2010 թվականի հոկտեմբերի 19-ին՝ հաղալով ընդդեմ Իսրայելի երիտասարդական հավաքականի։ Հանդիպումը ավարտվեց 0-3 հաշվով ։ Հոկտեմբերի 22-ին հանդիպում է անցկացրել ընդդեմ Իսպանիայի, իսկ 24-ին Լատվիայի հավաքականի դեմ .։
Անձնական կյանք
Ծնողներն են Աղվան և Նազիկ Այվազյանները։ Ամուսնացած չէ, երեխաներ չունի։ Ազատ ժամանակ սիրում է կարդալ և անցկացնել ժամանակը սոցիալական կայքերում։
Արտաքին հղոումներ
Կատեգորիա:Հայ ֆուտբոլիստներ Կատեգորիա:Իմպուլսի ֆուտբոլիստներ
Հասմիկ Նաղաշյան
Հասմիկ Հովհաննեսի Նաղաշյան, հայ դերասանուհի, տիկնիկավար։ ՀԽՍՀ վաստակավոր արտիստ (1956)։ Հայաստանի թատերական գործիչների միության անդամ։
Կենսագրություն
Հասմիկ Նաղաշյանը ծնվել է Երևանում։ 1939 թվականին ավարտել է Երևանի թատերական տեխնիկումը։ 1939-1959 թվականներին աշխատել է Ստեփանավանի, Դիլիջանի, Կամոյի, Կիրովականի դրամատիկական թատրոններում։ 1959 թվականից եղել է Երևանի տիկնիկային թատրոնի դերսաանուհի-տիկնիկավար ։
Ծանոթագրություններ
Կատեգորիա:Հայ դերասանուհիներ Կատեգորիա:Հայ տիկնիկավարներ
Դադուհե
Դադուհե կամ Դադու գետ (大渡河, բառացի` «Մեծ խաչմերուկ»), գետ Չինաստանում, Սիչուան նահանգի Մինջյան գետի վտակ, որի երկարությունը 1155 կմ է և որի ազանը կազմում է 92.000 քառակուսի կիլոմետր ։ Այն անցնում է Սիչուանի արևմուտքով, որտեղ թափվում է Մինջյան, որն էլ իր հերթին Յանցզի գետի վտակն է։ Դադուհե գետի վրա է գտնվում չինական ճարտարապետության հայտնի հուշարձան հանդիսացող Լյուդինգ կամուրջը։
Գետը հիմնականում ավերվել է 1786 թվականի հունիսի 1-ին Քանգդինգի հարավում երկրաշարժի ժամանակ և 1786 թվականի հունիսի 10-ին, տեղի ունեցած սողանքի հետևանքով ։ Գետի փլուզման պատճառով 50 միլիոն խորանարդ ջուր լցվեց փողոցները, որի հետևանքով ավերվեց 1400 կմ2 տարածք և մահացավ շուրջ 100 հազար մարդ ։
Որոշ ժամանակ անց (գետի վերանորոգումից հետո) սկսվեց կառուցվել Շուանգջիանգկոու հիդրոէլեկտրակայանը (大 岗 山 水电站), որը շահագործման է հանձնվել 2014 թվականին մոտ 2600 մեգավատտ հզորությամբ ։
Ծանոթագրություններ
Կատեգորիա:Արևելաչինական ծովի ավազանի գետեր Կատեգորիա:Չինաստանի գետեր
Շտեֆան Գեորգե
Շտեֆան Գեորգե (Stefan George,, գերմանացի բանաստեղծ, խմբագիր և թարգմանիչ։
Կենսագրություն
Գեորգեն ծնվել է 1868 թվականին Բուդեսհեյմում, որն այսօր կազմում է Բինգեն նահանգի մի մասը։ Նրա հայրը՝ նույնպես Շտեֆան Գեորգե, ծագումով հրեա էր և աշխատում էր որպես պանդոկապան։ 1888 թվականին տղան հաջողությամբ ավարտել է կրթությունը և դրանից հետո որոշ ժամանակ ապրել է Լոնդոնում և Փարիզում, որտեղ եղել է գրողների և բանաստեղծների շրջանում, մասնակցել Ստեֆան Մալարմեի կազմակերպած երեկոներին։ Իր առաջին ճանապարհորդության ժամանակ նա եղել է նաև Վիեննայում, որտեղ էլ 1891 թվականին առաջին անգամ հանդիպել է ավստրացի գրող Հուգո ֆոն Հոֆմանսթալ-ին։
1890-ականներին՝ բավականին երիտասարդ հասկում, սկսել է տպագրել իր բանաստեղծությունները։ Նա համասեռամոլ էր, իր ընկերներին համոզում էր, որ իր պես ամուրիի կյանք վարեն ։
Ստեղծագործելու ոճը
Գեորգեի պոեզիան աչքի է ընկնում արիստոկրատ ոճով, նրա տողերը շատ ֆորմալ են, լիրիկական եւ գրված են խորհրդավոր ոճով, կրելով դասական հունական պոեզիայի ազդեցությունը, որը կարծես ըմբոստացում էր իր ժամանակի գերմանական ռեալիստ պոեզիայի դեմ։ Հավատալով որ բանաստեղծության իմաստը նրա մեջ է որ այն հեռվացնի աշխարհից, նա արվեստ հանուն արվեստի քարոզիչներից էր։ Նրա պոեզիան նաև բավականաչափ նմանություն ուներ ժամանակի սիմվոլիստ բանաստեղծների պոեզիայի հետ, նա անձամբ կապեր ուներ Ստեֆան Մալարմեի եւ Պոլ Վեռլենի հետ։
Արտաքին հղումներ
Կատեգորիա:Գերմանացի բանաստեղծներ Կատեգորիա:20-րդ դարի բանաստեղծներ Կատեգորիա:19-րդ դարի թարգմանիչներ Կատեգորիա:19-րդ դարի բանաստեղծներ Կատեգորիա:Ավստրիացի թարգմանիչներ Կատեգորիա:Գերմանալեզու բանաստեղծներ Կատեգորիա:Գերմանացի լեզվաբաններ Կատեգորիա:Բանաստեղծներ այբբենական կարգով
Ֆյոլդալատի թանգարան
Ֆյոլդալատի թանգարան կամ Ստորգետնյա երկաթգծի թանգարան (Földalatti Vasúti Múzeum), թանգարան Բուդապեշտի կենտրոնում, Բուդապեշտի տրանսպորտա-տեխնիկական թանգարանի (Közlekedési Múzeumhoz) մասնաճյուղը։ Գտնվում է Ֆերենց Դեակի հրապարակի հարևանությամբ։
Ստեղծման պատմություն
Թանգարանի հիմնադրումը կապվում է Բուդապեշտի մետրոպոլիտենի առաջին գծի վերակառուցման հետ, որ տեղի է ունեցել 1950-1970-ական թվականներին։ Բուդապեշտի մետրոպոլիտենում առաջին հանգույցի կառուցման ժամանակ առաջին գծի «Ֆերենց Դեակ տեր» կայարանը փոփոխվել է։ Այդ ժամանակ էլ հին կայարանի այս սրահը մեկուսացվել է, հին կայարանի երթուղիները, թունելներն և երկրորդ կառամատույցը չեզոքացվել են։
1970 թվականին բացվել է Բուդապեշտի մետրոպոլիտենի երկրորդ գծի առաջին հատվածը, որում «Ֆերենց Դեակ տեր» կայարանը դարձել է հանգուցային։ Երկու կայարաններում էլ կառուցվել է ներառող նախասրահ և անցումային սրահների ցանց, որոնք գտնվում էին մեկուսացված, առաջին գծի հին կայարանից մնացած հատվածից ոչ հեռու։ 1973-1975 թվականներին Բուդապեշտի քաղաքային իշխանությունների և Բուդապեշտի տրանսպորտային ընկերության աջակցությամբ կայարանի հին սրահում ձևավորվել է ցուցադրություն, խաչմերուկային հանգույցի կողմից ձևավորվել է թանգարանի մուտքը, և 1975 թվականին թանգարանն ընդունել է իր առաջին այցելուներին։
Ցուցադրություն
Թանգարանում գործում է մշտական ցուցադրություն, որը նվիրված է Բուդապեշտի մետրոպոլիտենի (Ֆյոլդալատի) առաջին գծի շինարարությանը։ Թանգարանն առանձնացված է գնացքների շարժից ։
Ուղիների պահպանված հատվածում, որը գտնվում է թանգարանի սրահում, կան երեք վագոններ, որոնք Ֆյոլդալատիում կիրառվել են 1896-1970 թվականներին։
Բացի պատմական շարժակազմից՝ թանգարանում ներկայացված են տեխնիկական փաստաթղթերի նախօրինակներ՝ քարտեզներ, գծագրեր, ինչպես նաև լուսանկարներ, Ֆյոլդալատիի պատմության դրվագներ, որոնք ներկայացված են ժամանակագրական սկզբունքով՝ սկսած մետրոյի առաջին գծի բացումից մինչև մեր օրերը ։
Թանգարանն աշխատում է ամեն օր, հունգարական ժամանակով 10։00-17։00-ը։
Արտաքին հղումներ
Կատեգորիա:Բուդապեշտի տեսարժան վայրեր Կատեգորիա:Հունգարիայի թանգարաններ Կատեգորիա:1975 հիմնադրված թանգարաններ
Սևերո-Վոստոչնիե Սադի
Սևերո-Վոստոչնիե Սադի (Северо-Восточные Сады, Темыр-Къокӏыпӏэ Чъыгхатэхэр, թարգմանաբար՝ հյուսիսարևելյան այգիներ), հայաբնակ խուտոր Ռուսաստանի Դաշնության Ադըղեայի Հանրապետության Մայկոպի շրջանում։ Գտնվում է շրջկենտրոն Տուլսկիից 20 կմ հյուսիս, ծովի մակարդակից 211 մ բարձրության վրա։ Կիրովի գյուղական համայնքի վարչական կենտրոնն է։
Բնակչությունը
Խուտորի բնակչությունը թվականի տվյալներով կազմում է  մարդ։
Համաձայն 2002 թվականի հաշվառումների, այնտեղ բնակվում էր 3325 մարդ, որոնցից 3187 մարդ նշել է իր ազգային պատկանելիությունը ։
Բնակիչներն զբաղվում են հացահատիկային բույսերի և արևածաղկի մշակությամբ, անասնապահությամբ և այգեգործությամբ։ Գյուղն ունի միջնակարգ դպրոց, մշակույթի տուն, բուժկայան և մանկապարտեզ։
Պատմությունը
Հիմնադրվել է 1910 թվականին։ Հայերը եկել են Գանձակից և Գրոզնիից։
Արտաքին հղումներ
Կատեգորիա:Ադըղեայի Մայկոպի շրջանի բնակավայրեր Կատեգորիա:1910 թվականին հիմնադրված բնակավայրեր
Սան Պիետրո ա Մայդա
Սան Պիետրո ա Մայդա (San Pietro a Maida, Santu Pietru de Maida), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 4200 մարդ (2015 թ.), բնակչության խտությունը կազմում է 16,45 մարդ/կմ²։ Զբաղեցնում է 16,3 կմ² մակերես տարածք։
Փոստային ինդեքսն է՝ 88025։ Հեռախոսային կոդը՝ (+39) 0968։
Կոմունայի հովանավորն է հրաշագործ Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։
Ժողովրդագրություն
'''Բնակչության թվաքանակի փոփոխությունները.
Համահնչյուն
Համահնչյուն, տարբեր բարձրության մի քանի հնչյունների միաժամանակյա զուգորդումը, հնչյունային միասնություն, որ ունի զուտ հարմոնիկ (ներդաշնակային) գունային հատկանիշներ և երաժշտական արտահայտչության միջոց է։ Հիմնական տեսակներն են՝ միևնույն կամ տարբեր բարձրության երկու հնչյունի զուգորդումը և տարբեր տերցիային հարաբերությամբ կազմված երեք, չորս, հինգ հնչյունների զուգորդումը։
Էդիթ Տիեմպո
Էդիթ Լոպես Տիեմպո (Edith Tiempo, ), ֆիլիպինցի բանաստեղծուհի, գիտաֆանտաստիկ գրող, ուսուցիչ, գրաքննադատ։ Ֆիլիպինական անգլալեզու պոեզիայի ներկայացուցիչ է։ Գրականության բնագավառում արժանացել է ժողովրդական արտիստի կոչման՝ երկրում անգլալեզու պոեզիայի և արձակի զարգացման գործում ներդրած ավանդի համար (1999)։ Հայտնի է որպես Ֆիլիպինական գրականության մայր։
Ստեղծագործություններ
Էդիթ Տիեմպոն ֆիլիպինցի լավագույն անգլալեզու գրողներից մեկն է, որի աշխատանքներն առանձնանում են ոճի և բովանդակության գերազանց համադրմամբ, վարպետությամբ և խորաթափանցությամբ։ Նրա ստեղծագործությունների լեզուն նշվել է որպես «նկարագրական, բայց ոչ մանրակրկիտ մանրամասնությամբ ծանրաբեռնված»։
Տիեմպոյի հրատարակած աշխատանքների թվում են «Պտերի շեղբը» (1978), «Հայրենի ափը» (1979) և «Ուրիշ եգիպտացորենը»։ Բանաստեղծությունների ժողովածուներն են «Բաբելոնի հետքերը և այլ բանաստեղծությունները» (1966) և «Կախարդների արկղիկը և այլ բանաստեղծությունները»։ Պատմվածքների ժողովածուն է «Աբիդեն, Հիսուս Նավինը և այլ պատմությունները» (1964)։
Արտաքին հղումներ
Կատեգորիա:20-րդ դարի կին գրողներ Կատեգորիա:20-րդ դարի վիպասաններ Կատեգորիա:Ֆիլիպինցի գրողներ Կատեգորիա:21-րդ դարի կին գրողներ Կատեգորիա:Անձինք նամականիշերի վրա Կատեգորիա:Բանաստեղծներ Կատեգորիա:Գրաքննադատներ Կատեգորիա:Գիտաֆանտաստիկ գրողներ Կատեգորիա:Մանկավարժներ այբբենական կարգով Կատեգորիա:Բանաստեղծներ այբբենական կարգով
Աթենքի գեղարվեստի դպրոց
Աթենքի գեղարվեստի դպրոց (Ανωτάτη Σχολή Καλών Τεχνών), գեղարվեստի առաջատար բարձրագույն դպրոց Հունաստանում։
Պատմություն
Աթենքի գեղարվեստի դպրոցը հիմնադրվել է 1837 թվականի հունվարի 12-ին։ Ի սկզբանե ունեցել է երեք բաժին` արհեստների դպրոց, արդյունաբերական արհեստների դպրոց և գեղարվեստի դպրոց ։
Երրորդ բաժինը համարվում է ներկայիս գեղարվեստի դպրոցի հենքը և որպես առօրյա դպրոց սկսել է գործել 1840 թվականից։ Այս բաժնում դասավանդել են գեղանկարչություն, քանդակագործություն, ճարտարապետություն, վիմագրություն, փայտի փորագրություն, երկրաչափություն և քարտեզագրություն։ Նույն տարում դքսուհին Սոֆի դե Մարբուան, ով ապրել էր Հունաստանում, աջակցել է դպրոցի արդիականացմանը։ Նա դպրոցական ծրագիրը հարստացրել է նկարչական նոր դասընթացներով, հրավիրել է Դոմինիկ Էնգրի աշակերտ ֆրանսիացի նկարիչ Բոնիրոտին դասավանդելու յուղանկարի դասընթացներ։ Բոնիրոտին դպրոցում դասավանդել է մինչև 1843 թվականը։
1843 թվականին թագավորական հրամանագրով գեղարվեստի դպրոցը դառնում է հնգամյա ուսումնառության ծրագրով բարձրագույն դպրոց։ 1844-1862 թվականներին ուսումնական ծրագիրն իր վրա է կրել Եվրոպայի գեղարվեստի ակադեմիաների նեոդասականություն ուսուցանվող ազդեցությունը։ Այս շրջանի որոշ ուսանողներ դարձել են դպրոցի ուսուցիչներ։ Նրանցից էին՝ Նիկոլաոս Գիզիսը, Նիկիֆորոս Լիտրասը։ 1872 թվականին, Գերոգիոս Ավերոֆի նվիրատվությունից հետո, Պատիսոն պողոտայում կառուցվեց նոր շենք, որը հետագայում դարձավ Հունաստանի ազգային պոլիտեխնիկական համալսարան։
1910 թվականին ֆակուլտետն անկախություն ձեռք բերեց Ազգային տեխնիկական համալսարանից։ Նույն տարում առաջին անգամ կանայք ընդունվեցին գեղարվեստի դպրոց։ 1923 թվականին դպրոցի տնօրեն Նիկոլաոս Լիտրասը վերակազմակերպեց սեմինարներ և նպաստեց դպրոցում նկարչության նոր ոճերի ուսուցման համար։ 1930 թվականին Հունաստանի կրթության նախարար Գեորգիոս Պապանդրեուն ամբողջությամբ վերափոխեց հին դպրոցը, և այն ստացավ ներկայիս անվանումը՝ Ανώτατη Σχολή Καλών Τεχνών։
Արտաքին հղումներ
Կատեգորիա:Հունաստանի համալսարաններ Կատեգորիա:1837 հիմնադրումներ Հունաստանում Կատեգորիա:1837 հիմանդրված կրթական հաստատություններ
Մարկեղոս I
Մարկեղոս (Marcellus I; ? — )՝ Հռոմի եպիսկոսպոս 308 թվականի մայիսի 27–ից մինչև 309 թվականի հունվարի 16-ը։
Կենսագրություն
Քրիստոնյաների հանդեպ դաժան վերաբերմունքի համար դատապարտել է կայսր Գալերիոսին, ծեծի է ենթարկվել և հարկադրաբար դարձել անասնապահ։ Գաղտնապես ազատագրվելով՝ զբաղվել է մասունքների փնտրտուքով։ Մաքսենտիոսի օրոք կրկին բանտարկվել և ուղարկվել է անասնանոց, որտեղ էլ մահացել է ։ Մարկեղոս պապի անվան հետ են կապված այդ ժամանակներում Հռոմում տանջանքների ենթարկված մի շարք քրիստոնեական սրբերի՝ սարկավագներ Կիրակոսի և Սիսինիայի, նահատակ Սատունինի և այլոց անունները։ Սրբի մասունքները հանգչում են Հռոմու, Սան Մարչելո ալ Կորսո տաճարում։
Պոնտիֆիկատ
Մարկեղիանոս պապի մահից որոշ ժամանակ անց, 304 թվականին Դիոկղետիանոս կայսեր հալածանքները քրիստոնյաների դեմ շարունակվում էին։ 305 թվականին Դիոկղետիանոսի հրաժարականից և հաջորդ տարվա հոկտեմբերին Մաքսենտիոսի՝ կեսար հռչակվելուց հետո Հռոմի քրիստոնյաները հարաբերական խաղաղություն ձեռք բերեցին։ Այդուհանդերձ, գրեթե երկու տարի անցավ, մինչև որ Հռոմում նոր եպիսկոպոս ընտրվեց։ 308 թվականին, համաձայն «Catalogus Liberianus»–ի, Մարկեղոս պապը մտավ իր աշխատասենյակ ։ Մարկեղոսը Եկեղեցին ահավոր մոլորվածության մեջ «գտավ»։ Աղոթատները և որոշ գերեզմանատներ բռնագրավված էին, իսկ Եկեղեցու գործունեությունը ընդհատված էր։ Այս ամենին ի հավելում՝ երկպառակություններ սկսվեցին հենց Եկեղեցու ներսում, որոնք հրահրում էին Եկեղեցու գիրկը վերադառնալու ցանկություն ունեցող մեծաթիվ ուխտադրուժները։
Համաձայն Liber Pontificalis–ի՝ Մարկեղոսը Եկեղեցու տարածքային վարչակազմը բաժանել է քսան օկրուգների (tituli)՝ յուրաքանչյուրի գլուխ նշանակելով պաստորի, ով կազմակերպում էր մկրտություն և ընդունում էր ապաշխարողների խոստովանանքները։ Պաստորը նաև պատասխանատու էր հանգուցյալների հուղարկավորության և նահատակների հիշատակի տոնակատարությունների համար։ Պապը նաև  քրիստոնյաների թաղումների նոր դամբարան հիմնեց, մասնավորապես՝ Coemeterium Novellœ –ում, Աղային ճանապարհի վրա (Սուրբ Պրիսկիղայի կատակոմբներին հանդիպակաց)։
Մարկեղոսը Մաքսենտիոսի օրոք ձերբակալվել է և ուղարկվել է անասնանոց, որտեղ էլ մահացել է։ Դա տեղի է ունեցել 308 թվականի վերջերին կամ 309 թվականի սկիզբներին։
Պաշտամունք
Մարկեղոսին նվիրված տոնը նշվում է հունվարի 16-ին՝ համաձայն «Depositio episcoporum»–ի։ Սակայն, անհայտ է՝ արդյո՞ք այս օրը նրա մահվան, թե՞ նրա աճյունի թաղման օրն է։ Նա հուղարկավորվել է սուրբ Պրիսկիղայի կատակոմբներում։
Գրականություն
Կատեգորիա:4-րդ դարի քրիստոնեական սրբեր Կատեգորիա:4-րդ դարի հռոմեացիներ
Արմենիակների բանակաթեմ
Արմենիակների բանակաթեմ (հանդիպում է ’Άρμενιαχων և ’Άρμενιαχόν ձևերով, առաջինը նշանակում է «հայերի», երկրորդը՝ «հայկական» բանակաթեմ), տարածությամբ և կարևորությամբ Բյուզանդական կայսրության երկրորդ բանակաթեմը։ Արմենիակների բանակաթեմի անվանումը, ըստ Կոստանդին Ծիրանածնի, ծագել է «տեղում և հարևանությամբ ապրող հայերի» (Բյուզանդական կայսրության և նրա սահմաններից դուրս՝ Արևելյան Հայաստանում ապրող հայերի) անունից։ Բանակաթեմն ստեղծվել է Հերակլիոս կայսեր ժամանակ (610-641)։ Արմենիակներից բանակաթեմի առաջին զորավարն էր Մժեժ Բ Գնունին։ Սկզբնապես Արմենիակների բանակաթեմի տարածքը եղեք է ավելի ընդարձակ։ Թեոփիլոս կայսեր ժամանակ (829-842) այն բաժանվել է Արմենիակոն, Խարսիանոն և Կապադովկիա բանակաթեմերի, և Ա․ բ–ի մեջ մնացել են Հելենոպոնտոս, Պողեմոնյան Պոնտոս և Առաջին ու Երկրորդ Հայք երկրամասերը։ X դ․ նրա կազմի մեջ մնացել է միայն Հելենոպոնտոսը, քանի որ Պողեմոնյան Պոնտոսի մեծ մասից կազմվել է Խաղտիք բանակաթեմը, Առաջին Հայքից՝ Կոլոնիայի բանակաթեմը, Երկրորդ Հայքից՝ Սեբաստիայի բանակաթեմը։ Կոստանդին Ծիրանածինը Արմենիակների բանակաթեմի կազմում հիշում է յոթ քաղաք Ամասիա, Աբորա (այժմ՝ Թուրհալ), Զալիքոս (այժմ՝ Ալաչամ), Անդրապա (այժմ՝ Վեգիր–Քյոփրու), Ամիսոս (Սամսոն), Նեոկեսարիա (Նիկսար) և Սինոպ։ Արաբ մատենագիր Իբն ալ–Ֆաքիհի վկայությամբ Ա․ բ–ի զորավարն իր տրամադրության տակ ունեցել է 9000 զինվոր, նստավայրը Ամիսոս ամրոցն էր։
Կատեգորիա:Զորագնդեր Կատեգորիա:Ցամաքային զորքեր Կատեգորիա:Բյուզանդական Հայաստան Կատեգորիա:Բյուզանդական թեմեր
Պյոտր Նովիկով
Կենսագրություն
Ծնվել է 1901 թվականի օգոստոսի 15-ին (օգոստոսի 28) Մոսկվայում։ 1919 թվականին՝ գիմնազիան ավարտելուց հետո, ընդունվել է Մոսկվայի համալսարանի ֆիզիկայի և մաթեմատիկայի ֆակուլտետը։ Բանակում երկու տարի ծառայելու պատճառով այն ավարտել է 1926 թվականին։ Աշխատել է Մենդելեևի անվան ռուսական քիմիական տեխնոլոգիաների համալսարանում (1929-1934, 1943-1944 ) և Ստեկլովի անվան մաթեմատիկական ինստիտուտում (1934-1975)։ 1957 թվականից Ստեկլովի անվան մաթեմատիկական ինստիտուտի մաթեմատիկական տրամաբանության ամբիոնի վարիչ է եղել։
Նա գտել է «Լուզինյան գործին» չմասնակցելու քաղաքական ուժը (1936): 1968 թվականին ստորագրել է հայտնի «Նամակ 99 մաթեմատիկոսների»-ն, ի պաշտպանություն իր ասպիրանտ և այլախոհ Ալեքսանդր Եսենին-Վոլպինի, ում հարկադրաբար փակում են լենինգրադյան հատուկ հոգեբուժարանում։ Դրանից հետո նա ազատվել է Լենինի անվան Մոսկվայի մանկավարժական ինստիտուտի բաժնի վարիչի պաշտոնից ։
Երկարատև հիվանդությունից հետո՝ 1975 թվականի հունվարի 9-ին Պյոտր Նովիկովը մահանում է։ Նրան թաղում են Նովոդևիչյան գերեզմանատանը (թիվ 7 տեղամաս), իր կնոջ` Լյուդմիլա Կելդիշի հետ։
Գիտական գործունեություն
Հիմնական աշխատանքները սահմանային տեսության, մաթեմատիկական տրամաբանության, ալգորիթմների և խմբային տեսության վերաբերյալ են։ ԽՍՀՄ-ում ստեղծեց մաթեմատիկական տրամաբանության դպրոց։ Նրա աշակերտներն են ճանաչված մաթեմատիկոսներ Սերգեյ Ադյանը, Ալեքսեյ Լյուպունովը, Ա. Թայանովը, Սերգեյ Յաբլոնսկին։
Երբ դեռ Նիկոլայ Լուզինի ասպիրանտ էր և սովորում էր մոսկովյան մաթեմատիկական դպրոցում, Պյոտր Նովիկովը լիակատար լուծում է սահմանային տեսությունը նկարագրող բարդ խնդիրը՝ օգտվելով «Ցուցանիշների համադրման սկզբունքը» մշակված մեթոդից։ Նա ստեղծել է ֆորմալ համակարգերի հետևողականությունը ապացուցելու մեթոդ, որի հիմնված էր բանաձևի հասկացության հիման վրա։
Արտաքին հղումներ
Կատեգորիա:ԽՍՀՄ ԳԱ ակադեմիկոսներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի մաթեմատիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Մոսկվայի պետական համալսարանի շրջանավարտներ Կատեգորիա:Խորհրդային մաթեմատիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:ՌԴ պետական մրցանակի դափնեկիրներ Կատեգորիա:Ռուս մաթեմատիկոսներ Կատեգորիա:Ռուսաստանի գիտությունների ակադեմիայի անդամներ Կատեգորիա:Մոսկվայի պետական համալսարանի դասախոսներ
Ալո Բյարենգրուբ
Ալո Բյարենգրուբ (Alo Bärengrub ), էստոնացի ֆուտբոլիստ, պաշտպան։ Խաղացել է Էստոնիայի հավաքականում։
Ակումբային
2011 թվականից մինչև 2015 թվականի դեկտեմբեր հանդես է եկել Տալլինի «Նիմմե Կալյու» ֆուտբոլային ակումբում, որի կազմում մեկ անգամ դարձել է երկրի չեմպիոն և Էստոնիայի գավաթի դափնեկիր ։ 2016 թվականի հունվարին հայտնի դարձավ, որ խաղացողը որոշել է ավարտել իր կարիերան ։
հավաքականում
Էստոնիայի ազգային հավաքականում սկսել է խաղալ 2004 թվականից և միայն խաղացելէ է 48 խաղ ։
Սան Պիետրո Ապոստոլո
Սան Պիետրո Ապոստոլո (San Pietro Apostolo), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 1694 մարդ (2014 թ.), բնակչության խտությունը կազմում է 144,54 մարդ/կմ²։ Զբաղեցնում է 11,51 կմ² մակերես տարածք։
Բնակավայրի հովանավոր սուրբը Սան Պիետրոն է։ Բնակավայրի տոնը հուլիսի 29-ին է։
Ժողովրդագրություն
'''Բնակչության թվաքանակի փոփոխությունները.
Համաձայնություն
Համաձայնություն, բառերի շարահյուսական կապակցության եղանակ, երբ ստորադաս բառը քերականական հատկանիշներով նմանվում է գերադաս բառին։ Համաձայնությունը լինում է լրիվ և մասնակի։ Ժամանակակից հայերենում համաձայնությամբ կապակցվում են ենթական ու ստորոգյալը, բացահայտիչն ու բացահայտյալը։ Ստորոգյալը ենթակային համաձայնում է դեմքով և թվով, բացահայտիչը բացահայտյալի հետ համաձայնում է դեմքով, թվով և հոլովով։ Մասնակի թվային համաձայնությունում առկա է նաև բազմակիության իմաստ ունեցող որոշիչի և որոշյալի միջև։ Գրաբարում թվային և հոլովական համաձայնություն կա նաև ետադաս (երբեմն նաև առաջադաս) ածական որոշիչի և որոշյալի միջև։ Համաձայնությունը, որպես կապակցության եղանակ, հատուկ է հատկապես թեքական, մասամբ նաև՝ կցական լեզուներին։
Կատեգորիա:Հայոց լեզու
Վահե Միրաքյան
Վահե Միրաքյան, (6 հունվարի, 1993, Երևան, Հայաստան), հայ ֆուտբոլիստ, Հայաստանի երիտասարդական հավաքականի և "Իմպուլս" ֆուտբոլային ակումբի կիսապաշտպան։ Հանդես է գալիս 9 համարի ներքո։
Արտաքին հղումներ
Կատեգորիա:Երևան քաղաքում ծնվածներ Կատեգորիա:Հայ ֆուտբոլիստներ
Մակսարա (Պոչերսկայա Պիժմայի վտակ)
Մակսարա, գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Պոչերսկայա Պիժմա գետի աջ ափին՝ 60 կմ հեռավորության վրա։ Գետի երկարությունը կազմում է 15 կմ։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պեչորա գետն է։ Գետի գետային ավազանը Պեչորա գետն է։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Լոթար Վոլլեհ
Լոթար Վոլլեհ (Lothar Wolleh, ), գերմանացի լուսանկարիչ։
Կենսագրություն
Սովորել է Բեռլինի բարձրագույն կիրառական արվեստի դպրոցում (1946—1948): Ձերբակալվել է խորհրդային հրամանատարության շինծու մեղադրանքներով, նրան մեղադրում էին լրտեսության մեջ, դատապարտվել է 15 տարի հարկադիր աշխատանքների Վորկուտայի մոտ գտնվող ճամբարում։ Կանցլեր Ադենաուերի Մոսկվա կատարած այցելությունից հետո մյուս ռազմագերիների հետ ազատ է արձակվել և վերադարձել է Բեռլին։
1970 թվականին թողարկել է «ԽՍՀՄ. պետություն և մարդիկ» ալբոմը։ Հետագայում աշխատել է որպես անկախ լուսանկարիչ։ Առավել հայտնի է կարևոր նկարիչների նկարներով, թողել է այդպիսի հարյուրից ավելի աշխատանք, այդ թվում` Հենրի Մուրի, Ման Ռեյի, Գեորգ Բազելիցի, Ֆրից Բոտրուբայի, Ժան Տենգլիի, Ժոզեֆ Բոյսի, Գերհարդ Ռիխտերի, Գյունտեր Յուկերի և այլ նկարիչների լուսանկարները։ 1977—1979 թվականներին շատ ժամանակ էր անցկացնում է Լեհաստանում, աշխատելով երկու լուսանկարչական շարքերի վրա։
Ժառանգություն
Վոլլեհի 1959-1979 թվականների աշխատանքների մեծ ցուցահանդես է կազմակերպվել 2005—2007 թվականներին Հոֆհայմի, Կոբլենցի և Բրեմենի թանգարաններում։
Վադրաշ
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Անդրեյ Գորբաչ
Անդրեյ Իգորովիչ Գորբաչ (Андрэй Ігаравіч Горбач, ), բելառուս ֆուտբոլիստ, Նեմեն (Գրոդնո) ֆուտբոլային ակումբի պաշտպան։
Ակումբային կարիերա
Նա իր կարիերան սկսել է «Նեման (Մոստի)» ակումբում, որտեղ հանդես է եկել որպես հարձակվող։ Ապա նա խաղացել է «ԲԱՏԷ» թիմի պահուստային կազմում։ 2005 թվականից նա խաղացել է «Նեման (Գրոդնո)» թիմում, որտեղ նա դարձավ հիմնական թիմի խաղացող։ Միևնույն ժամանակ խաղում է որպես պաշտպան։ 2012 թվականի սկզբին նա տեղափոխվել է «Դնեպր (Մոգիլև)»։ Նա օգնեց ակումբին հաղթել Առաջին լիգայում, իսկ 2013 թվականի մրցաշրջանում նա խաղացել է Պրեմիեր լիգայում՝ հանդես գալով առաջին թիմի կազմում։ 2014 թվականի հունվարին նա պայմանագիր է կնքել «Սլուցկի» հետ ։ 2015 թվականին նա կրկին տեղափոխվել է Նեման (Գրոդնո)» ակումբ։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի պաշտպաններ
Աստղագիտական-գեոդեզիական ընկերություն
Աստղագիտական-գեոդեզիական ընկերություն, ԱԳԸ (Астрономо-геодезическое объединение, АГО, մինչև 2001 թվականը՝ Համամիութենական աստղագիտական-գեոդեզիական ընկերություն [Всесоюзное астрономо-геодезическое общество, ВАГО]), ՌԴ ԳԱ առընթեր գիտահասարակական կազմակերպություն։ Աշխատանքներ է կատարում աստղագիտության, գեոդեզիայի և քարտեզագրության բնագավառներում։ Կազմակերպվել է 1932 թվականին՝ Ռուսական աստղագիտական ընկերության և ՌՍՖՍՀ աստղագետների միության հիման վրա։
ՀԱԳԸ նախկին ԽՍՀՄ խոշոր քաղաքներում (այդ թվում՝ Երևանում) ունեցել է ավելի քան 50 բաժին և բաժանմունք։ Հրատարակել է «Աստրոնոմիչեսկի կալենդար», 1895 թվականից), «Աստրոնոմիչեսկի վեստնիկ», 1967 թվականից), «Զեմլյա ի Վսելեննայա», 1965 թվականից) պարբերականները։
Կատեգորիա:Աստղագիտություն
Black Lab
Black Lab, ամերիկյան ռոք խումբ, որը ստեղծվել է Բերկլիում, Կալիֆոռնիայում 1995 թվականին, սակայն այսօր այն Լոս Անջելեսում է։
Խումբը իր առաջին ալբոմը թողարկել է Geffen Records լեյբլում։ Այն կոչվում էր Your Body Above Me: Ինչպես նաև թողարկել է երկու ռադիո հիթ ԱՄՆ-ում՝ «Wash It Away» 1997 թվականին և «Time Ago»։ 1999 թվականին խումբը դադարեցրեց իր աշխատանքը Geffen Records լեյբլի հետ և պայմանագիր կնքեց Epic Records-ի հետ։ Սակայն այս լեյբլի հետ ոչ մի ալբոմ չի թողարկել և 2 տարուց դադարել է աշխատել։
Այժմ խումբը ոչ մի լեյբլի հետ պայմանագիր չունի ստորագրած։ Խումբը թողարկել է մեկ մինի ալբոմ և երեք ալբոմներ (2010 թվականի հոկտեմբերին)։ Passion Leaves a Trace ալբոմը թողարկվել է 2007 թվականին։ Ալբոմի կազմում է Mine Again սինգլը, որը խմբին մեծ ճանաչում է բերել համացանցում։ Այժմ խմբի հիմնական անդամներն են՝ Փոլ Դյուրեմը և Էնդի Էլիսը, նրանց ձայնագրման գործում աջակցում են Իսահակ Քարփենթերը և Բրայան Փատուրալսկին։
Your Body Above Me
Փոլ Դյուրեմի երաժշտական կարիերան սկսվել է իր հայրենի քաղաքում՝ Տուին-Ֆոլսում, երբ նրան առաջարկել են երգել տեղի երգչախմբում ։ Օբերլինի քոլեջն ավարտելուց հետո Դյուրեմը ուսուցիչ է աշխատել Սան Ֆրանցիսկոյի հյուսիսային երկրամասում, միևնույն ժամանակ ստեղծել է իր առաջին երաժշտական խումբը, որը կոչվում էր Durham ։ Խումբը չի ունեցել պաշտոնական թողարկումներ, միայն ձայնագրություններից մի քանիսը հրապարակվել են 2004 թվականին, որպես Փոլ Դյուրեմի սոլո ալբմի մի մաս (Ten Million Years)։ 1995 թվականին խումբը դադարել է գործել ։ Փոլ Դյուրեմը պայմանագիր է կնքել բաս կիթառահար Ջեֆ Սթենֆիլդի, կիթառահար Մայքլ Բելֆերի և թմբկահար Բրայան Հեդի հետ ։ Խմբի անունը կազմված է երկու խմբերի անուններից՝ Black Sabbath և Stereolab ։
Արտաքին հղումներ
Կատեգորիա:Ալտերնատիվ ռոք երաժշտական խմբեր Կալիֆոռնիայից Կատեգորիա:1995 հիմնադրված երաժշտական խմբեր
Ձեռագիր
Ձեռագիր՝ գրական-գիտական աշխատության՝ ձեռքով գրված կամ մեքենագրված բնագիր, փոխաբերաբար՝ գրողի, արվեստագետի ինքնատիպություն, յուրահատկություն։
Հնադարյան ոչ տպագիր գիրք
Հնադարյան ոչ տպագիր գիրք, մատյան՝ գրված աղյուսի, կավե սալիկների, պապիրուսի, մագաղաթի թղթի վրա։ Մեզ են հասել հեռավոր անցյալի գրական ու գիտական շատ ձեռագրեր, որոնք նաև գեղանկարչության, մանրանկարչության նմուշներ են։
Ձեռագրերի մեջ հանդիպում են կրկնագիր ձեռագրեր, երբ մագաղաթ չլինելու պատճառով էջերից քերել-ջնջել են նախկին բնագիրը և ընդօրինակել նորը։ Կրկնագրերն այժմ հեշտությամբ վերծանում են՝ երբեմն ի հայտ բերելով հին դարերի նշանավոր երկեր։ Այսպես է Վատիկանի գրադարանում հայտնաբերվել հռոմեացի հռետոր Կիկերոնի «Հանրապետություն» աշխատությունը, որի ջնջված բնագրի վրա ընդօրինակվել է Ս. Օգոստինոսի ատենախոսություններից մեկը։
Հայերեն ձեռագրեր
Հայերեն ձեռագրերը գրվել և ընդօրինակվել են 5-18-րդ դարերում, մեծ մասամբ գրչության կենտրոններում։ Ձեռագրերն ունեն մեծ մասամբ վերջում զետեղված հիշատակարան, որտեղ նշված է ձեռագրի գրության վայրը, ժամանակը, տրված են տեղեկություններ ընդօրինակողի, նկարազարդողի և այլոց մասին։ Հնագույն շատ ձեռագրեր մեզ են հասել քայքայված, առանց հիշատակարանի։ Նման դեպքերում գրության ժամանակը որոշելու լավագույն միջոցը գրատեսակն է։
Հայերեն Ձեռագրերի ամենահին գրատեսակը երկաթագիրն է՝ իր տարատեսակներով։ Տարբեր ժամանակներում տարածված են եղել նաև գրչագիրը, բոլորգիրը, նուորգիրը, շղագիրը։ Մեզ հասած հայերեն ամենահին ամբողջական ձեռագիրը 7-րդ դարում «Վեհամոր Ավետարանն» է։
Աշխարհի տարբեր վայրերում
Ներկայումս աշխարհի տարբեր վայրերում հաշվվում է հայերեն շուրջ 25 000 ամբողջական և 4000 պատառիկ ձեռագիր։ 10780 ամբողջական և 2000 պատառիկ ձեռագրեր պահվում են Երևանի Մեսրոպ Մաշտոցի անվան Մատենադարանում, 4500 ձեռագիր՝ Երուսաղեմի Մ. Հակոբյանց վանքում, 4000 ձեռագիր՝ Վենետիկի Մխիթարյան միաբանությունում, 1200 ձեռագիր՝ Վիեննայի Մխիթարյան միաբանությունում, 1000 ձեռագիր՝ Նոր Ջուղայի Ամենավփրկիչ վանքում և այլուր։
Հայերեն Ձեռագրեր կան նաև Լոնդոնի Բրիտանական թանգարանում, Փարիզի Ազգային գրադարանում, Օքսֆորդի Բոդլերյան գրադարանում, Կ. Պոլսի Ազգային պատրիարքարանում, Զմմառի վանքում և Անթիլիասում (Լիբանան), ԽՍՀՄ ԳԱ արևելագիտության ինստուտի Լենինգրադի բաժանմունքում, Աալտիկով-Շչեդրինի անվան հանրային գրադարանում, Վրացական ԽՍՀ ԳԱ հին ձեռագրերի ինստուտում, Բեռլինում, Նյու Յորքում, Վաշինգտոնում։
Կորած ձեռագրեր
Հսկայական է եղել նաև հայերեն կորած-ոչնչացած ձեռագրերի քանակը։ 13-րդ դարի պատմիչ Ստեփանոս Օրբելյանի վկայությամբ՝ միայն Սյունյաց Բաղաբերդ ամրոցում 1170 թվականին սելջուկները ավարի են մատնել 10000 ձեռագիր։ Հիշատակություններ կան, որ մեծ քանակությամբ ձեռագրեր Միջին Ասիա է տարել Լենկթեմուրը։
Քիչ չեն նաև կորուստները անտերնչության, անցյալում պետական հսկողության ու հոգատարության բացակայության պատճառով։ Վերջին անգամ բազմաթիվ ձեռագրեր ոչնչացան առաջին համաշխարհային պատերազմի տարիներին։ Այսուհանդերձ, այժմ հայերեն ձեռագրերի հավաքածուների ամբողջությունը ամենահարուստներից մեկն է աշխարհում։
Գրականություն
Կատեգորիա:Ձեռագրեր Կատեգորիա:Մատենադարանի ձեռագրեր
Լույս (հանդես, Ստամբուլ)
«Լույս», կրոնական, բարոյական և ընտանեկան կիսամսյա հանդես (հետագայում՝ շաբաթաթերթ)։ Լույս է տեսել 1874-1885 թվականներին, Կ. Պոլսում։ Խմբագիրներ՝ Հ. Դիմաքսյան, Մ. Գափամաճյան։ Կրոնական քարոզների, բարոյական և այլ խրատների միջոցով ավանդել է Ավետարանի սկզբունքները։ Տպագրել է հոդվածներ Հայաստանի պատմական անցյալի, ազգային խնդիրների, երեխաների դաստիարակության վերաբերյալ։ Վերջին շրջանում կարևոր տեղ է հատկացրել երգիծանքին որպես հասարակական կյանքի արատները վերացնելու միջոց։ Տպագրել է նաև Կ. Պոլսի ազգային վարչության, պատրիարքականի, դպրոցների, ուսումնական խորհուրդների գործունեության մասին, բանաստեղծություններ, տնտեսագիտական զրույցներ։ Աշխատակցել են Հ. Պարոնյանը (1879 թվականից), Գ. Մալեզյանը, Ա. Ֆելեկյանը, Դ. Սթիմարաճյանը և ուրիշներ։ 1882 թվականից հրատարակվել է համանուն շաբաթաթերթ «Գավառական թերթ» ենթավերնագրով՝ նախատեսված գավառական թղթակիցների համար ։
1895-1908 թվականներին շարունակել է լույս տեսնել. խմբագիրներն էին՝ Մ. Սուլթանյան, Հ. Մառք։ Ունեցել է կրոնաբարոյախոսական ուղղություն։ «Լույս» հիմնականում տպագրել է դաստիարակչական բնույթի նյութեր։ Թարգմանաբար, երբեմն նաև բնագրով, ներկայացրել է նմուշներ եվրոպական և թուրք, գրականությունից։ Ազգային կյանքի վերաբերյալ նյութերը գերակշռաբար նվիրված են դըպրոցական-կրթական խնդիրներին և սովորողներին գործնական գիտելիքներով զինելու անհրաժեշտությանը։ Ծանոթացրել է նաե ժամանակի քաղղաքական անցուդարձին։ Վերջին շրջանում «Լույս» վերածվել է՝ կանանց նվիրված պարբերականի, որը բացառապես անդրադարձել է ընտանիքում կնոջ դերի բացահայտման ու նոր սերնդի դաստիարակության հարցերին, հրատարակել չափածո և արձակ գեղ. գործեր։ Աշխատակցել են Զ. Մոմճյանը, Մ. Փափազյանը, Հ. Արշակյանը, Տ. Կյուլպենկյանը և ուրիշներ։ Վ. Ղոնկասյա։
Ծանոթագրություններ
Կատեգորիա:Թուրքիայի հայկական հանդեսներ Կատեգորիա:Հայկական կրոնական պարբերականներ Կատեգորիա:Հայկական գրական պարբերականներ Կատեգորիա:Թուրքիայի հայկական շաբաթաթերթեր Կատեգորիա:Պարբերականներ այբբենական կարգով
Կարապետ Միքայելյան
Կարապետ Սամվելի Միքայելյան (27 սեպտեմբերի, 1969, Մոսկվա, ԽՍՀՄ ), հայ ֆուտբոլիստ, հարձակվող։
Կենսագրություն
Նա իր դեբյուտը նշել է 1987 թվականին «Շիրակի» ֆուտբոլային ակումբում, ապա 1,5 տարի անց տեղափոխվում է ժամկետային զինծառայության։ Երեք տարի անց պայմանագիր է ստորագրել «ԱՄՈՒՐ» ֆուտբոլային ակումբի հետ։ Մինչև 2008 թվականը նա խաղացել է տարբեր ոչ բարձրակարգ ֆուտբոլային ակումբներում։ 1996-1997 թվականներին խաղացել է Հարավային Կորեայում։
Գևորգ Ազնավուր
Գևորգ Վիգենի Ազնավուր (Ազնվանուրյան), հայ բուսաբան։
Ծնվել է Կ. Պոլսում։ Կրթությունն ստացել է ծննդավայրում։ Կ. Պոլսի և նրա շրջակայքի բույսերից ԱԱզնավուր հավաքել և ստեղծել է հարուստ հերբարիում։ 1896-ից եղել է Ֆրանսիայի բուսաբանության ընկերության անդամ։ 1897–1918-ին ուսումնասիրել է Կոնիայի, Մերզիֆոնի, Սիրա կղզու, Արևմտյան Հայաստանի շրջանները։ Ա. նկարագրել 193 նոր բույսեր։ Նրա չտպագրված, մեծածավալ հատորները (ձեռագիրը գտնվում է Էդինբուրգի համալսարանի բուսաբանության ամբիոնում) նվիրված եև Կ. Պոլսի և նրա շրջակայքի բուսական աշխարհին։ ԱԱզնավուր մահացել է նոյեմբերի 11-ին, Կ. Պոլսում։
Ծանոթագրություններ
Կատեգորիա:Հայ բուսաբաններ
Բծավոր եղջերու
Բծավոր եղջերու (Cervus nippon), եղջերուների ընտանիքի կճղակավոր կենդանի։ Մարմնի երկարությունը 150–180 սմ է, մնդավի բարձրությունը՝ 87–112 սմ, քաշը՝ 80–130 կգ։ Բծավոր եղջերուն ամռանը շիկակարմիր է, կողքերը սպիտակ բծավորությամբ, ձմռանը՝ գորշ–մոխրագույն, առանց բծերի։ Պոչը երկար է, ականջները՝ մեծ, շարժուն։ Արուներն ունեն ոչ մեծ բաշ, չորս ելուստներով եղջյուրներ, որոնք ամեն տարի փոխվում են։ Աճող, երիտասարդ եղջյուրներից՝ պանտերից, պատրաստում են պանտոկրին դեղանյութը։ Պոլիգամ են, ապրում են հոտերով։ Էգը սեռահասուն է դառնում 1,5 տարում։ Հղիությունը տևում է 7,5 ամիս։ Ունենում է մեկ, հազվադեպ՝ երկու ձագ։ Բծավոր եղջերունիները ձմռանը սնվում են կաղինով, չորացած տերևներով, ամռանը՝ բույսերով։ Տարածված են հյուսիսարևելյան Չինաստանում, Հյուսիսային Վիետնամում, Կորեայում, Ճապոնիայում և Ռուսաստանում։ Հայաստանում բծավոր եղջերուները կլիմայավարժեցված է Խոսրովի, Դիլիջանի, Իջևանի անտառներում։ Բծավոր եղջերուների որսն ամենուրեք արգելված է։
Հատիկ Ազիզյան
Հատիկ Գեղամի Ազիզյան, խորհրդային հայ կուսակցական գործիչ, լրագրող, պատմաբան։ Պատմական գիտությունների դոկտոր (1968)։
Գործունեություն
Ավարտել Մոսկվայի Կարմիր պրոֆեսուրայի ինստիտուտը (1930)։ Մասնակցել է Սարդարապատի ճակատամարտին (1918), Մայիսյան հերոսամարտին (1920)։ 1920 թվականից աշխատել է ՀԿԿ ԿԿ-ում, ապա՝ ԽՄԿԿ ԿԿ-ում։ 1930-1972 թվականներին՝ «Պրավդայի» խմբագրությունում բաժնի վարիչ, ապա՝ գիտության գծով խմբագիր ։
Դասախոսել է Մոսկվայի բուհերում։ Գիտական հետազոտությունները հիմնականում վերաբերում են կոմունիստական կուսակցության ազգային քաղաքականության հարցերին ։
Արտաքին հղումներ
Կատեգորիա:Հայ պատմաբաններ Կատեգորիա:Հայ լրագրողներ Կատեգորիա:Հայ քաղաքական գործիչներ Կատեգորիա:Պատմական գիտությունների դոկտորներ Կատեգորիա:Խորհրդային կուսակցական գործիչներ Կատեգորիա:Հայ մանկավարժներ
Տիպայնացում
Մեքենաների դետալների, շենքերի և տիպայնացուման կառույցների տարրերի միատեսականացման և ստանդարտացման անհրաժեշտ պայմանն է։ Մեքենաների կոնստրուկցիաների տիպայնմացման շնորհիվ հնարավոր է ընտրել առավել կատարյալ կոնստրուկցիա և դրա հիման վրա կազմակերպել հոսքազանգվածային կամ մասնագիտացված սերիական արտադրություն։ Տիպայնմացման շինարարության ինդուստրացման, շենքերի և կառույցների արժեքի իջեցման, որակի բարձրացման և կառուցման ժամկետների կրճատման կարևորագույն պայմանն է։ Տեխնոլոգիական պրոցեսների տիպայնմացման հնարավորություն է տալիս ընտրել առավել ռացիոնալ և բարձր արտադրողականության պրոցեսներ ու դրանք կիրառել նմանատիպ շինվածքների մշակման կամ պատրաստման համար, օգտագործելով տիպային հանդերձանքը, գործիքները և սարքավորումը։ Տիպայնացումը նպաստում է աշխատանքի արտադրողականության բարձրացմանը, նյութական ռեսուրսների խնայողությանը, արտադրանքների արժեքների իջեցմանը։
Կատեգորիա:Տիպայնացում
Սանտ Անդրեա Ապոստոլո դելո Յոնիո
Սանտ Անդրեա Ապոստոլո դելո Յոնիո (Sant’Andrea Apostolo dello Ionio), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 2033 մարդ (2012 թ.), բնակչության խտությունը կազմում է 94,87 մարդ/կմ²։ Զբաղեցնում է 21,43 կմ² մակերես տարածք։
Փոստային ինդեքսն է՝ 88066։ Հեռախոսային կոդը՝ (+39) 0967։
Բնակավայրի հովանավոր սուրբն Անդրեաս առաքյալն է։ Բնակավայրի տոնը նշվում է նոյեմբերի 30-ին։
Ժողովրդագրություն
'''Բնակչության թվաքանակի փոփոխությունները.
Ռուսլան Ալբորով
Ակումբային կարիերա
«Ալանիա» ակումբի սան է, որի կազմում խաղացել է 2001-2007 թվականներին։ 2001 թվականի ապրիլի 7-ին ընդդեմ «Կռիլյա Սովետով» ակումբի նա կատարել է իր դեբյուտը բարձրագույն խմբում ։ Ընդհանուր առմամբ, Ռուսաստանի առաջնությունում՝ «Ալանիայի» կազմում մասնակցել է 12 հանդիպման։ 2006 թվականին դարձել է Ռուսաստանի ֆուտբոլի երկրորդ դիվիզիոնի առաջնության «Հարավ» գոտու հաղթող։ «Ալանիա»-ից հեռանալուց հետո  հանդես է եկել Ռուսաստանի ֆուտբոլի առաջնության ցածրակարգ դիվիզիոններում։
Ժոզե Մանուել Բարրոզու
Ժոզե Մանուել Դուրան Բարոզու (José Manuel Durão Barroso [ʒu'zɛ mɐnu'ɛɫ du'ɾɐũ bɐ'ʁozu], ), պորտուգալացի և համաեվրոպացի պետական և քաղաքական գործիչ։
Կրթություն և գիտական կարիերա
Բարոզուն 1978 թվականին ավարտել է Լիսաբոնի համալսարանի իրավաբանական ֆակուլտետը, ավելի ուշ շարունակել է ուսումը Ժնևի համալսարանում, որտեղ 1981 թվականին ստացել էր քաղաքական գիտությունների մագիստրոսի աստիճան։ Որոշ ժամանակ եղել է Լիսաբոնի համալսարանի պրոֆեսորի օգնական։ Ավելի ուշ ամերիկյան խոշորագույն կաթոլիկական Ջորջթաունի համալսարանում ստացել է փիլիսոփայության դոկտորի աստիճան։ Հայրենիք վերադառնալուց հետո Լիսաբոնի Լուզիտան համալսարանում եղել է մասնավոր վարչական աշխատակից։
Բարոզուն նաև անգլիական Լիվերպուլի համալսարանի և գերմանական Խեմնից քաղաքի Տեխնոլոգիական համալսարանի պատվավոր դոկտոր է։
Վաղ քաղաքական կարիերա
Բարոզուն, դեռևս ուսանողական տարիներին լրջորեն տարվել էր քաղաքականությամբ։ 1974 թվականի ապրիլի 25-ի իրադարձությունների ժամանակ, որի ընթացքում Պորտուգալիայում տապալվել էր ֆաշիստական վարչակարգը, Բարոզուն ընդգրկվել է «Մարքսիզմ-լենինիզմին հարող ուսանողների ֆեդերացիայի» կազմում։ Դրանից հետո Բարոզուն միացել է մաոնիստական Պրոլետարիատի վերակազմավորման կուսակցության շարժմանը (այժմ՝ Պորտուգալական աշխատավորների կոմունիստական կուսակցություն) և մասնակցել է ուսանողական գործադուլներին և հանրահավաքներին։
Կարլ Լագերֆելդ
Կենսագրություն
Կարլ Լագերֆելդը ծնվել է Համբուրգում 1933 թվականի սեպտեմբերի 10-ին, Քրիստիան և Էլիզաբետ Լագերֆելդների միակ որդին է։
Ժոզե Մանուել Բարրոզու
Վաղ քաղաքական կարիերա
1980 թվականին Բարոզուն համալրել է աջ-կենտրոնամետ Պորտուգալիայի Սոցիալ-դեմոկրատական կուսակցության շարքերը, որն աշխարհում առավել ազդեցիկ ընդդիմադիր քաղաքական ուժերից մեկն է։ 1985 թվականին Բարոզուն առաջին անգամ սոցիալ-դեմոկրատների կառավարությունում զբաղեցրել է պատասխանատու պաշտոն՝ դառնալով ներքին գործերի նախարարության պետական-քարտուղարի տեղակալ։ 1987 թվականին նա նշանակվում է Արտաքին գործերի պետական-քարտուղար։
Կարլ Լագերֆելդ
Կենսագրություն
1952 թվականին տեղափոխվեց Փարիզ։ Սովորել է դպրոցում՝ համատեղելով բարձր նորաձևությունը։ 1955 թվականին Կարլը ստացել է առաջին մրցանակը վերարկուի դիզայնի մրցույթում, որը կազմակերպել էր Միջազգային Բուրդի քարտուղարությունը։ Հետո դարձավ Պիեռ Բալմենի օգնականը, ում հետ աշխատեց մինչև 1958 թվականը։
Ժոզե Մանուել Բարրոզու
Ընտանիք
Ամուսնացած է Մարգարիդե Սոուզա Ուվայի հետ։ Նրանք ունեն երեք զավակներ՝ Լուիշը, Գիլերմին և Ֆրանսիշկուն։
Բացի մայրենի պորտուգալերենից, Ժոզե Մանուել Դուրան Բարոզուն տիրապետում է անգլերենի և իսպաներենի, ազատ խոսում է ֆրանսերենով։
Կարլ Լագերֆելդ
Կենսագրություն
1963 թվականից սկսեց աշխատել միանգամից չորս նորաձևության տներում՝ Chloé, Krizia, Charles Jourdan և Fendi՝ ստեղծելով յուրաքանչյուրի համար բոլորովին տարբեր հավաքածուներ։
Ժոզե Մանուել Բարրոզու
Արտաքին հղումներ
Կատեգորիա:Պորտուգալիայի քաղաքական գործիչներ Կատեգորիա:Պորտուգալացի պետական գործիչներ Կատեգորիա:Եվրոպական հանձնաժողովի նախագահներ Կատեգորիա:Ժնևի համալսարանի շրջանավարտներ Կատեգորիա:Ջորջթաունի համալսարանի շրջանավարտներ Կատեգորիա:Վրացական «Ոսկե գեղմ» շքանշանի ասպետներ
Կարլ Լագերֆելդ
Կենսագրություն
1974 թվականին Կարլ Լագերֆելդը հիմնադրեց իր սեփական գիծը՝ Karl Lagerfeld Impression-ը։ 1979 թվականին նա ստացել է հրավեր՝ որպես դասախոս Վիեննայի ավագ դպրոցում կիրառական արվեստ դասավանդելու։
1983 թվականին դարձել է Chanel-ի գեղարվեստական ղեկավարը։ Աշխատել է Chanel-ի prêt-à-porter հավաքածուի ստեղծման վրա։ Հիմնադրեց KL and KL by Karl Lagerfeld գիծը։
1987 թվականից զբաղվում է լուսանկարչությամբ, հրատարակել է մի քանի գիրք։ 1993 թվականին արժանացել է Lucky Strike Designer Award մրցանակին։
1987-1995 թվականներին Կարլը համագործակցել է գերմանական հագուստ արտադրողներից մեկի՝ Կլայս Շտայլմանի հետ։
1992-1997 թվականներին նորից դարձել է Chloé-ի գլխավոր դիզայներ։
1996 թվականին ստացել է մրցանակ՝ գերմանական լուսանկարչության միության կողմից։ 1998 թվականին Փարիզում բացել է Karl Lagerfeld պատկերասրահը։
Կարլ Լագերֆելդը հայտնի է որպես օծանելիքի ստեղծող։ Նա ստեղծել է բուրմունքներ. Chloé (1975), KL (1982), KL pour Homme (1986), Lagerfeld Photo (1990), Jako (1997)։ Ստեղծել է գրքի հոտով բուրմունք։
2007 թվականին Բեռլինի միջազգային կինոփառատոնում կայացավ Ռոդոլֆ Մարկոնիի «Լագերֆելդի գաղտնիքները» (Lagerfeld. Confidential) ֆիլմի պրեմիերան։
Ամուսնացած չի եղել, երեխաներ չունի ։ 1989 թվականին ՁԻԱՀ-ից մահացած իր ուղեկցից՝ Ժակա դե Բաշերայից հետո ապրում է մենակ ։ Իր տանը աշխատում են միայն խոհարարը, վարորդը և տնային աշխատողը, ովքեր իր տրամադրության տակ են շուրջօրյա ։
2014 թվականին դուրս է եկել ֆրանսիացի ռեժիսոր Ջալիլյա Լեսպերի «Իվ Սեն-Լորան» ֆիլմը, որտեղ ցույց է տալիս երկու երիտասարդ դիզայներների՝ Կարլ Լագերֆելդի և Իվ Սեն Լորանի բարեկամական հարաբերությունները։ Լագերֆելդի դերը կատարել է Նիկոլայ Կինսկին։
Քննադատություն
Լագերֆելդը մշտապես քննադատության է ենթարկվել այն պատճառով, որ նախընտրել է նիհարավուն մոդելներին՝ նրանց հրավիրելով իր հավաքածուների ցուցադրությանը մասնակցելու։ Նա բացասաբար էր արտահայտվում այն արգելքի դեմ, երբ չափազանց նիհար մոդելներին չէր թույլատրվում բարձրանալ պոդիում ։ 2004 թվականին լուրերում հայտնվեց H&M նորաձևության խանութների ցանցի հավաքածուի վերաբերյալ բացասական հղումը։ Ընկերությունը գնորդին առաջարկում էր ավելի մեծ չափսերի հագուստ, ինչին Լագերֆելդն այսպես արձագանքեց. «Այն, ինչը ես մշակել եմ, հանդիսանում է նորաձևություն նիհար կազմվածք ունեցող մարդկանց համար։ Ի սկզբանե այդպիսին է եղել գաղափարը» ։
2018 թվականի մայիսին Կարլ Լագերֆելդը ֆրանսիական Le Point շաբաթաթերթին տված հարցազրույցի ժամանակ հայտարարեց, որ «տանել չի կարողանում» Անգելա Մերկելին՝ փախստականների նկատմամբ վարած քաղաքականության պատճառով։ Իր կասկածելի որոշմամբ՝ Գերմանիայում ընդունելու «մեկ միլիոն ներգաղթյալներին», նա 2017 թվականի խորհրդարանական ընտրություններին «Այլընտրանք Գերմանիայի համար» (AfD) կուսակցությանը դեպի Բունդեսթագ ճանապարհ հարթեց։ Այժմ «հարյուրավոր նեոնացիստներ խորհրդարանում» նստած են, քանի որ Անգելա Մերկելը «մոռացել է» գերմանական պատմությունը։ «Եթե սա շարունակվի, ես կհրաժարվեմ գերմանական քաղաքացիությունից» ։
Ծանոթագրություններ
Կատեգորիա:Նորաձևության անձինք Կատեգորիա:Գերմանացի դիզայներներ Կատեգորիա:Գերմանացի լուսանկարիչներ Կատեգորիա:Գերմանացի դերասաններ Կատեգորիա:Գերմանացի հրատարակիչներ Կատեգորիա:Կինոռեժիսորներ
Սաուզե դ’Ուլս
Ժողովրդագրություն
Բնակչության շարժը.
Ծանոթագրություններ
Կատեգորիա:Իտալիայի քաղաքներ